b'\n_START_ARTICLE_\nBailly (m\xc3\xa5nekrater)\n_START_SECTION_\nOmgivelser\n_START_PARAGRAPH_\nBailly ligger nord for Le Gentil-krateret og \xc3\xb8st for Hausenkrateret. L\xc3\xa6ngere mod vest ligger bjergk\xc3\xa6den med det unofficiellle Montes D\xc3\xb6rfel.\n_START_SECTION_\nKarakteristika\n_START_PARAGRAPH_\nDette er det st\xc3\xb8rste krater p\xc3\xa5 M\xc3\xa5nens forside og betegnes if\xc3\xb8lge konventionerne som et nedslagsbassin. I areal er det sammenligneligt med et lille mare._NEWLINE_Baillys uj\xc3\xa6vne kraterbund er sluppet for lavastr\xc3\xb8mme, og det er d\xc3\xa6kket af mangfoldige h\xc3\xb8jderygge og kratere. Hele krateret er blevet bombarderet og nedbrudt og den ydre vold er eroderet og p\xc3\xa5 visse str\xc3\xa6kninger helt forsvundet efter myriader af nedslag. Hvis krateret har haft en central top, kan den ikke l\xc3\xa6ngere skelnes. P\xc3\xa5 grund af dets nuv\xc3\xa6rende tilstand har betragtere kaldt dette krater et "ruinomr\xc3\xa5de"._NEWLINE_Den syd\xc3\xb8stlige del af krateret rummer to bem\xc3\xa6rkelsesv\xc3\xa6rdige kratere, "Bailly A" og "Bailly B". De ligger delvis over hinanden, og Bailly A ligger desuden ind over randen af Baillys bjergv\xc3\xa6g._NEWLINE_P\xc3\xa5 grund af dets st\xc3\xb8rrelse og nedslidte tilstand sk\xc3\xb8nnes Bailly at v\xc3\xa6re mere end 3 milliarder \xc3\xa5r gammelt.'